runetrust/blame-folketinget-dk huggingface dataset:
Anders Samuelsen (NY), 2008-02-21:
Det er et spørgsmål, som har været på den politiske dagsorden gennem mange år, men hvor det endnu ikke er lykkedes at få den ligestilling, som der bør være, og som kan sikre, at der kommer forhold ude på de gymnasiale uddannelser, der gør, at vi får endnu flere igennem ungdomsuddannelserne.
Flemming Bonne (SF), 2010-05-04:
Det er prins Joachim, det er A.P. Møller-fonden, det er LEGO, og det er de store herregårde, der ligger ude i udkanten af Danmark, som i forvejen driver nogle meget rationelle brug, og som har været med til at formindske antallet af job ude i yderområderne.
Kirsten Normann Andersen (SF), 2017-04-20:
Når skaden alligevel er sket, bør vi som samfund påtage os ansvaret for det skete, al den stund at vold og andre skadelige reaktioner, som rammer andre borgere eller ansatte, ikke lægges den syge borger til last, i det omfang årsagen er sygdom og/eller social afmagt.
Johs. Poulsen (RV), 2006-12-12:
Jeg må indrømme, at jeg faktisk er særlig glad for det spørgsmål, for netop det, at vi har indgået en aftale på det her område med regeringspartierne og Dansk Folkeparti, betyder nu, at Det Radikale Venstre er en del af evalueringen af vandmiljøplan III i de kommende år.
Morten Homann (SF), 2004-12-16:
Jeg vil godt spørge ministeren om en anden sådan hovedbetænkelighed, som jeg ridsede op, nemlig spørgsmålet om rettighederne for dem, der springes over på ventelisten: Kan jeg forstå ministeren derhen, at lovforslaget sådan set allerede nu sikrer et retskrav for dem, der springes over?
Ane Halsboe-Jørgensen (S), 2020-04-23:
Jeg vil gerne starte med at sige tak, fordi det endnu en gang har været muligt på kort tid at blive enige med alle Folketingets partier om en økonomisk håndsrækning til de studerende og denne gang en gruppe af studerende, der, som det også er blevet nævnt, er en af de mindre grupper, men samtidig en af de grupper, som måske er lidt ekstra klemt i de her måneder, fordi de ikke engang har deres su til at holde hånden under den daglige økonomi og skabe et eller andet fundament for at kunne betale regningerne til den 1.
Morten Messerschmidt (DF), 2024-02-28:
I Frederikssund, som i dag er hovedkommunen, og som jeg kender godt, min mor sidder ovenikøbet i byrådet, kan man sagtens føle, at det hele kører godt, uden at de nødvendigvis på den anden side af fjorden, ovre i Jægerspris, føler, at det er super dejligt, at alting nu bliver centraliseret i Frederikssund.
Bent Bøgsted (DF), 2012-11-29:
Og der, jeg ville hen med det med de her EU-regler, var, at man skal sikre sig, inden vi kommer i gang med byggeriet, at alt vedrørende EU-regler er på plads, så vi ikke lige pludselig står og siger: Hov, der er noget, der blokerer for, hvad vi kan gøre.
Inger Bierbaum (S), 1997-10-30:
Jeg skal også lige oplyse, at bestemmelserne allerede er taget ud af de nye sociallove, som erstatter bistandsloven pr. 1. juli 1998. Lovforslaget indeholder også forslag om, at den periode, hvor de private arbejdsgivere skal betale sygedagpenge, ændres fra 2 uger til 3 uger, og samtidig foreslås det, at private arbejdsgivere og forsikrede selvstændige får mulighed for at vælge, om de selv vil afholde udgiften til sygedagpenge for de 2 første dage, eller om de vil betale en højere præmie for at forsikre sig allerede fra første dag.
Christian Poll (ALT), 2019-02-07:
Og hvis det ikke er tilfældet, hvordan vil ministeren så hjælpe landmændene i gang med at iagttage rettidig omhu i forhold til at begynde at reducere år for år, så man ikke står med en kæmpe byrde til sidst i forløbet i 2024-2025 og kun har ganske få år til at nå målet?
Jes Lunde (SF), 1998-06-24:
Jeg har såmænd også siddet og spekuleret på, hvad det nu er i denne pakke, der berettiger til, at den bliver kaldt gennemført socialistisk, for hr. Aage Frandsen har jo helt ret i, at det ikke kan være det med nedsættelsen af rentefradraget, for med hensyn til det var Schlüterregeringen jo meget mere brutal i 1986, så det kan ikke være det.
Claus Hjort Frederiksen (V), 2003-12-17:
Især i den overgangsperiode, vi er inde i nu, er det vigtigt, at AF og de eksterne aktører er i gensidig løbende dialog om kvaliteten og resultaterne af de tilbud, de ledige modtager. Jeg er fuldt opmærksom på den kritik, der har været i medierne af enkelte af de private aktørers tilbud til de ledige.
Pernille Rosenkrantz-Theil (EL), 2005-02-24:
Vi vil gerne skabe ordentlige rammer for en bedre folkeskole, og vi har fremlagt syv minimumsrettigheder, som alle elever bør have: En væsentlig højere minimumsstandard i den danske folkeskole, når det gælder minimumtimetal, når det gælder skole-hjem-samarbejdet, og når det gælder specialundervisning, efteruddannelse af lærere, undervisningsmaterialer og klassekvotienter.
Rune Lund (EL), 2006-09-14:
Jeg bliver nødt til at sige til udenrigsministeren, at udenrigsministeren ikke kan have hørt efter, da jeg holdt mit ordførerindlæg, for jeg gjorde meget tydeligt opmærksom på, at Enhedslisten mener, at skyldige i krigsforbrydelser, uanset om de kommer fra Hizbollah eller de kommer fra den israelske stat, skal stilles for en domstol.
Carl Valentin (SF), 2020-10-30:
I medierne op til den her debat er tallet om 6.000 direkte beskæftigede i minkproduktionen blevet gentaget igen og igen, men når jeg så spørger ind til det, er det 4.317, der er direkte beskæftigede i den, og det er faktisk kun 2.644 af dem, der har dansk statsborgerskab.
Margrethe Vestager (RV), 2004-02-04:
På den baggrund og på baggrund af OECD's undersøgelse af de danske universiteter, på baggrund af den diskussion, der er om en forskningsfond, har vi ønsket at få regeringens svar på og diskussion af, hvordan vi sikrer nogle af de grundlæggende ting, nemlig hvordan der er forskere, altså uddannede forskere, nok både til generationsskiftet og til at håndtere et forskningsniveau på 3 pct. af BNP, både privat og offentlig forskning, hvordan vi sikrer forskningens kvalitet i en stadig bredere verden og sidst, men ikke mindst hvilken type af investeringsplan vi må se foran os, hvis vi faktisk skal nå op på 3 pct. af BNP.
Ulrik Kragh (V), 2004-05-18:
Vil hr. Villy Søvndal så ikke godt i betragtning af, hvor mange påstande der er fremsat her fra Folketingets talerstol, medgive, at det betænkningsbidrag fra Venstre, De Konservative og Dansk Folkeparti, som hr. Villy Søvndal synligvis ikke har læst, netop anerkender en lang række af de ting, som hr. Villy Søvndal angreb os for ikke at ville anerkende?
Lone Loklindt (RV), 2015-01-13:
Vi har også hørt her, at vi skal diskutere det senest i 2018, først der skal vi endelig beslutte det, men der er jo intet galt i at komme i gang med diskussionen, og det er jo sådan set også det, vi allerede er i dag, men også i forhold til de scenarier, som Energistyrelsen har fremlagt.
Ulla Tørnæs (V), 2002-02-07:
Men lad mig så svare hr. Frank Jensen: Med hensyn til høringssvarene må vi se på det i form af selve udvalgsbehandlingen. Så må jeg tilstå, at det står mig en anelse uklart, hvad hr. Frank Jensen rent faktisk mente, selv efter hr. Aage Frandsens fortolkning af hr. Frank Jensens bemærkninger, men jeg kan dog understrege, at vi selvfølgelig er parate til at diskutere, også med Socialdemokratiet, men jeg vil blot understrege, at selve lovgivningen, sådan som den er formuleret, altså med de her styringsredskaber, som skal indgå, ligger helt fast; det ønsker vi sådan set ikke at ændre på. Så havde hr. Carsten Hansen en række betragtninger
Morten Bødskov (S), 2004-05-10:
Jeg synes, at man i forlængelse heraf bør være opmærksom på, at ATK jo allerede er et element i færdselssikkerheden i dag, som det jo også i anden omgang blev præciseret af justitsministeren, men jeg synes, at ordningen bør udvides, og det har ikke mindst grobund i, at de steder, hvor der har været forsøg med en mere udvidet ordning med det her instrument, Automatisk Trafikkontrol, har borgerne rent faktisk taget ganske positivt imod forsøget.
Karen Jespersen (V), 1997-11-06:
For 14 dage siden udkom en længe ventet håndbog om demens, som er skrevet af to mennesker med stor erfaring på demensområdet, og der har også været iværksat en meget intensiv videreuddannelse af det plejepersonale, der arbejder med demente, for at sikre, at de kender til de mennesker, de har med at gøre, og til deres særlige problemer.
Trine Bramsen (S), 2014-06-03:
Lad mig også slå fast, at selv om vi Socialdemokrater nægter at acceptere, når kriminelle forbryder sig mod vores fælles spilleregler, særlig når det gøres gentagne gange og i forbindelse med prøveløsladelse, så skal vi ikke straffe bare og alene fra straffens skyld.
Karina Adsbøl (DF), 2017-02-21:
Dansk Folkeparti har indkaldt til denne forespørgselsdebat med ordlyden: Vil ministeren redegøre for, hvad der skal til for at indføre et generelt forbud mod diskrimination af personer med handicap, herunder om regeringen vil indføre adgang til, at klager over diskrimination på grund af handicap behandles af Ligebehandlingsnævnet.
Lars Dohn (EL), 2014-11-13:
Nu er lejeloven jo ikke vedtaget endnu, men det var netop det, at når der er tilbudspligt på en ejendom, så kan udlejeren slippe godt fra ikke at gennemføre tilbudspligten, altså bare gennemføre sin handel uden at sørge for, at lejerne bliver tilbudt ejendommen.
Claus Hjort Frederiksen (V), 2010-10-28:
Altså, statens tilskud til Færøerne er jo fastsat efter ønske fra det færøske landsstyre, så hvorvidt der er andre ønsker med hensyn til udviklingen i statens tilskud, er, så vidt jeg kan se, et internt færøsk anliggende, som jeg ikke vil gå ind i at kommentere her.
Martin Henriksen (DF), 2017-11-28:
For man har en ordning, hvormed man henter folk til Danmark, og de kan komme med nogle kriterier for og nogle forslag til, hvordan de vil starte en virksomhed op i Danmark, og da man etablerede den, var det med den begrundelse, at det var vigtigt, og at det kunne generere vækst og skabe arbejdspladser i det danske samfund.
Inger Støjberg (DD), 2023-02-28:
Og som sagt gjorde jeg allerede opmærksom på både ved første- og andenbehandlingen, at vi ikke lukkede nogen døre, men at vi håbede på, at regeringen ville lytte, og at de ville være villige til at samarbejde med os i oppositionen, og det har de så vist sig ikke at være.
Per Clausen (EL), 2007-04-24:
Først siger han, at vi ikke vil indføre brugerbetaling på områder, hvor der ikke er brugerbetaling i dag, at vi ikke vil øge brugerbetalingen, men så er konklusionen alligevel på tandbehandlingsområdet, at der vil indenrigs- og sundhedsministeren gerne undersøge, om det vil være hensigtsmæssigt at øge brugerbetalingen på afgrænsede områder.
Thomas Adelskov (S), 2003-05-21:
Når finansministeren så klart har meldt ud til offentligheden og øjensynlig også til kommunerne og amterne i de forhandlinger, der pågår netop nu, at der skal spares på socialområdet, nægter ministeren her i dag at forklare, hvilke områder det er regeringens politik og regeringens planer, at der skal spares på.
Frank Aaen (EL), 1999-11-18:
Når vi har støttet hjemmeserviceordningen, er det først og fremmest, fordi man dermed gør noget sort arbejde hvidt, og det er såmænd ikke specielt, fordi det er til glæde for skatteministeren, vi har taget udgangspunkt i de ansatte, for sort arbejde er i virkeligheden nogen af det ringeste arbejde, man overhovedet kan tilbydes, fordi man er uden nogen som helst former for rettigheder.
Carl Holst (V), 2016-12-06:
Jeg er enig med ordføreren i, at vi jo alle sammen bakker op om intentionerne, men nu har ordføreren dels her og også tidligere i et spørgsmål til ministeren fået det til at lyde – medmindre jeg ikke har hørt ordentligt efter – som om der i dag slet ikke er nogen som helst sanktionsmuligheder i straffeloven, når vi taler om rådgivning, der er mislykket.
Hans Kristian Skibby (DD), 2026-02-04:
Men det ændrer ikke på, at det her er en ny politisk aftale – den er næsten spritny – om 4,5 mia. kr., og så synes jeg jo altså ikke, der er noget forkert i, at man her i Folketinget sætter en valid detektortest på: Hvordan er det, de her 4,5 mia. kr. skal forvaltes ud af Danmark?
Peter Skaarup (DF), 2006-03-29:
Nu er den her organisation, der ønsker en shariastat, jo efter sigende en meget velhavende organisation, og derfor er det relevant at spørge og kræve, synes jeg, at regeringen arbejder på, at den organisation kommer på EU's terrorliste, så man kan tage de initiativer mod undergrundsøkonomi, pengestrømme, og at man kan gribe ind over for organisationen.
Torsten Schack Pedersen (V), 2017-01-26:
Jeg ved godt, at SF, allerede da vi lavede aftalen, var ude at sige, at bare man langede en cowboytoast over disken, så kunne man gøre alt det her, og der kan jeg da så forstå at SF trods alt er blevet lidt klogere på det og anerkender, at det er steder, hvor der serveres mad som hovedformål, og derfor kan jeg ikke forstå, hvorfor ordføreren siger, at man så kan stå i en bar og lange shots over disken.
Margrete Auken (SF), 2004-01-22:
Jeg vil godt lige sige, at vi skal være helt sikre på, at vi siger til hinanden, at nødretsargumentet for dyreforsøg, som jeg godt kan støtte, må ikke misbruges på en sådan måde, at det f.eks. overhovedet kan markedsføres i forbindelse med kosmetik, fordi vi ikke står i en situation, hvor vi har brug for nye produkter.
Christian Rabjerg Madsen (S), 2019-04-04:
Jo, jeg har noteret mig sådan bredt set, at både forskere og også de grønne organisationer faktisk var ganske begejstrede, da vi spillede ud med vores 75.000 ha, for det er lysår foran, hvad den nuværende regering vil, og det er i alle sammenhænge historisk at nå op på de 75.000 ha.
Brian Mikkelsen (KF), 2002-03-13:
Efter regeringens opfattelse er det derfor naturligt og en bedre anvendelse af de offentlige ressourcer så vidt muligt at lade Radio- og TV-Nævnet overtage opgaver med at gennemgå stationernes årlige redegørelse for opfyldelsen af public service-forpligtelserne og herefter afgive en udtalelse.
Peter Hummelgaard (S), 2024-01-11:
Rigspolitiet har siden den 7. oktober sidste år iværksat en styrket politimæssig indsats i forhold til antisemitiske hændelser, og den her styrkede indsats har til formål at forebygge, forhindre og efterforske antisemitiske overgreb og forbrydelser samt sikre trygheden for jødiske borgere.
Kristian Thulesen Dahl (DF), 2000-04-11:
Jeg synes også, det er væsentligt at påpege, at svenskerne har tiltrådt Traktaten, men at der ikke er nogen, der overhovedet anfægter, at svenskerne naturligvis tager en beslutning om, hvorvidt de ønsker at kvitte deres nationale valuta eller ej.
Lene Espersen (KF), 2003-04-03:
Selv om det er vanskeligt for hr. Keld Albrechtsen at forstå, så kan dét en gang imellem at ændre arbejdsmetoder, effektivisere, forsøge at gøre tingene på en ny måde, lave ny, moderne personalepolitik og udvikle nye værktøjer rent faktisk medføre, at sagsbehandlingstiderne kan gå ned, men jeg er klar over, at for Enhedslisten er alt et spørgsmål om penge; det er bare ikke svaret på alting.
Anne Paulin (S), 2025-05-13:
Omvendt er det selvfølgelig også helt afgørende, at der er regler på området, og at de bliver overholdt, og at man ikke begynder at få koldsved over lyden af rullekufferter i opgangen og har en oplevelse af, at der er et rend af ukendte mennesker hele tiden der, hvor man bor.
Per Clausen (EL), 2009-04-22:
Jeg synes jo, det er lidt interessant, at vi nu kan få den klare tilkendegivelse fra statsministeren, at det er de såkaldt nyindustrialiserede lande, som altså åbenbart er dem, som statsministeren har udpeget til at yde en særlig stor indsats, for der følger væksten i energiforbrug og CO2-udslip væksten i økonomien.
Lissa Mathiasen (S), 2001-05-15:
Hvis man har siddet og lyttet både til hr. Thor Pedersens indlæg her i dag og til de efterfølgende svar, så mener jeg, at det er fremgået, og det vil jeg godt, om hr. Thor Pedersen vil bekræfte, at man siger skattestop og samtidig siger, at det gælder i alle tre led. Hvis man så samtidig tager, vi behøver såmænd ikke tage mere end bare de sidste 3-4 måneder, og så kigger på det område for område, må man spørge: Hvordan skal et skattestop finansieres, for hr. Thor Pedersen har stået heroppe og sagt, at det ikke må betyde, at vi så pludselig skal til at udskrive nye skatter eller afgifter?
Carsten Hansen (S), 2014-05-15:
Men at påstå, som det er tilfældet i beslutningsforslaget, at § 5, stk. 2-ordningen modvirker energirenoveringer og energiforbedringer, må jeg tage som et udtryk for, at Enhedslisten har valgt ikke at koordinere forslaget med energipakken, hvis jeg sådan skal være lidt god over for hensigterne i forslaget. Med den seneste ændring er det nu en betingelse, at ejendommen har en god energitilstand, og det fører os så frem til det næste punkt, som jeg gerne vil have lov til at knytte en kommentar til.
Martin Lidegaard (RV), 2023-05-31:
Vi har f.eks. også på et tidspunkt diskuteret de såkaldte cafépenge, altså om man kunne indtægtsregulere dem osv. Så vi er ikke helt afvisende over for at kigge på hjørner af det, men grundlæggende set har det ikke groet i vores baghave, fordi vi egentlig synes, at vi har pålagt den danske ungdom ret meget allerede.
Morten Messerschmidt (DF), 2022-02-04:
Så det håber jeg, hr. Christian Juhl, at vi kan finde hinanden i og på den måde skabe et flertal for at lave en beretning, hvor vi uden snobberi, uden hensyn til eller tanker om, at der skulle være noget, der er vigtigere end andet i forhold til gejstlighed eller placering i samfundet, kan blive enige om, at de her bygninger skal bevares og digitaliseres, og at vi så også, idet jeg selvfølgelig kvitterer for både De Konservatives, Venstres og Nye Borgerliges ordførertale, får et flertal for i hvert fald at komme i gang med det arbejde.
Nikolaj Villumsen (EL), 2013-11-14:
»I lyset af Det Økonomiske Råds kritik af budgetlovens konsekvenser for kommunernes mulighed for at sikre velfærd og beskæftigelse pålægges regeringen at fremlægge forslag til ændringer af budgetloven, der kan rette op på de uheldige konsekvenser, som bl.a. er underforbrug, såkaldt benzinafbrænding sidst på året og manglende muligheder for langsigtet budgetplanlægning, der grundlæggende påvirker kommunernes muligheder for at sikre et højt niveau i velfærd og beskæftigelse.«
Christian Langballe (DF), 2017-02-09:
I år 2000 blev der uddelt 20.000 statsborgerskaber, og jeg synes, at man er blevet ved med at fortsætte sangen om, at det egentlig bare drejer sig om, at den enkelte har ret til at få statsborgerskab, i stedet for at tale om, hvad der er til gavn for nationen, ikke bare nu, men også i fremtiden.
Kim Behnke (UP), 2001-05-31:
Næ, for borgerne skal jo helst ikke opdage, at man rent faktisk går og efterforsker deres færden, for hvis borgerne og den danske befolkning opdager, at justitsministeren går rundt og kigger i deres telefonsamtaler, så ville borgerne jo rejse sig med et ramaskrig i en protest og sige: Aldrig vil vi leve i sådan en politistat.
Carolina Magdalene Maier (ALT), 2016-11-17:
Vi er også uenige i forslaget om at hæve normalstraffen for hån, skældsord og anden fornærmende tiltale mod personer i offentlig tjeneste fra 1.500 til 5.000 kr. i bøde, og det er vi, fordi forslaget vil ramme socialt skævt, da socialt udsatte i sårbare situationer kan ytre sig på måder, som kan være omfattet af den her bestemmelse.
Leif Mikkelsen (V), 2005-03-15:
Det er jo et område, der har været diskuteret meget og omgærdet af stor interesse, og der har været mange høringssvar fra en lang række organisationer på det her område, som også har indeholdt en række gode signaler om, at der faktisk er en række organisationer med ansvar for de her områder, som spørgeren nævner, der ser med tilfredshed på, at kommunerne overtager et ansvar, og faktisk tror på, at det kan blive særdeles godt, en god løsning, og så gør opmærksom på, at det i øvrigt nu er sådan i udspillet, at det er op til kommunerne at sige ja eller nej til, om man vil overtage en række af de institutioner, der i dag er amtslige.
Tom Behnke (KF), 2010-05-20:
Det andet, som justitsministeren understregede, var, at justitsministeren har været i kontakt med den tidligere engelske justitsminister, og at der også nu fortsat er et samarbejde i forhold til, at England jo også har en interesse i, at det her skal være på en hensigtsmæssig måde og ikke, at forordningen, om jeg så må sige, bliver misbrugt til at genere på tværs af landegrænser.
Jens Rohde (V), 2001-12-06:
Vi ser frem til samarbejdet med Folketingets partier og håber og tror, at alle vil tage aktivt del i at skabe den nødvendige forandring, som kan genskabe tillid og troværdighed til det danske folkestyre, og sidst, men ikke mindst skabe en forandring, der giver friheden, trygheden og samværet tilbage til den danske befolkning.
Bjørn Medom Nielsen (S), 2007-04-24:
Efter Socialdemokraternes opfattelse har aftalen mellem DF og regeringen et videre perspektiv end forslaget fra SF, og vi vil derfor gerne være med til at udvide kredsen af partier i Folketinget, der arbejder videre med de spørgsmål, der bliver lagt op til, med henblik på en videre udmøntning af aftalen.
Jon Stephensen (UFG), 2023-12-07:
For jeg synes, at jeg sagde meget tydeligt, at vi jo netop i det her land har mulighed for at ytre os på ufattelig mange måder, også i forhold til Koranen, også i forhold til de lande, der praktiserer Koranen som et redskab til undertrykkelse af befolkninger, og det skal vi da blive ved med.
Kristian Thulesen Dahl (DF), 2010-12-15:
Der er lige kommet tal, der viser, at der kommer 12.500 flere i år, og som fru Pia Kjærsgaard var inde på i et tidligere spørgsmål, så er det da rigtigt, at hvis man mener, at de ikke laver noget, så får vi jo ikke velfærd ud af pengene, men hvis man rent faktisk mener, at de offentligt ansatte er dygtige og engagerede, yder et aktivt bidrag til, at ældre bliver plejet, til at de syge bliver behandlet på sygehusene, til at vores børn får undervisning i skolerne osv., hvis man mener, at vi faktisk har rigtig mange dygtige, engagerede offentligt ansatte, og der er kommet flere af dem, altså flere offentligt ansatte, så er det vel også noget, hvortil man skulle sige, at det da egentlig er meget godt gået, at vi har præsteret det.
Flemming Møller Mortensen (S), 2017-03-31:
Vi ved, at den intellektuelle og praktiske funktionsevne vil være konstant nedsat ved daglig brug af cannabis, hvilket har betydning for indlæring og uddannelse, og vi ved, at hvis brugen af cannabis påbegyndes allerede i teenageårene, er der risiko for, at det kognitive funktionsniveau ikke kan genvindes fuldt ud, når man holder op med at bruge hash.
Jens Rohde (V), 2002-05-02:
Hr. Villy Søvndal hæfter sig ved boligpolitikken fra den her regering, og så må jeg spørge: Er det fuldstændig forbigået hr. Villy Søvndals opmærksomhed, at vi netop ønsker en høj profil inden for den boligsociale indsats?
Jette Gottlieb (EL), 2018-05-29:
Men er det ikke rigtigt, at et forslag, der gav fuldstændig åben mulighed for bierhverv for alle, ville være et spørgsmål om at åbne en ladeport for alt muligt arbejde, som er betinget af en tilladelse, man får til at arbejde med et bestemt fuldtidsarbejde, men som kan udvikle sig til alt muligt andet?
Lene Espersen (KF), 2007-03-28:
Det skyldtes jo, at vi gik ind og stillede et krav om, at hvis man vil have penge af det offentlige og bruge andre steder i verden, er det også et sundt og godt princip, at der er en vis medfinansiering, så vi har en sikkerhed for, at pengene bliver brugt ordentligt, og at man ikke har dyre konsulenter rendende rundt til 50.000 kr. om måneden, frem for at man bruger pengene på de fattige.
Keld Albrechtsen (EL), 1999-03-03:
Jeg synes, det var interessante bemærkninger, hr. Kalnæs havde om problemet med truende massakrer eller folkemord, og derfor kunne det være interessant at vide, hvad CD mener, man skulle have gjort i de situationer, hvor tyrkisk militær har massakreret kurdere, både i Tyrkiet og i Irak.
Frank Aaen (EL), 1998-06-04:
Nu er det selvfølgelig beklageligt, at hr. Jes Lunde ikke er til stede, men det kan være, at de andre parter i aftalen, dvs. ministeren eller Socialdemokratiet, kan forklare, af hvilken årsag den aftaletekst, der var mellem regeringen og SF, når den bliver forvandlet til et aktstykke i Finansudvalget, bliver tilføjet de elementer, der er om at fremme privatiseringen inden for den praktiske hjemmehjælp.